**ÉVADNYITÓ VITORLÁS VERSENY 2018.**

# YACHT EGYLET GYENESDIÁS

**A verseny helye:** Gyenesdiás, Vitorlás kikötő

**Rendező szervezet:** Yacht Egylet Gyenesdiás

**Verseny ideje:** 2018. 06. 09.

**Versenyvezető:** Szalai László

**VB. Elnök:** Sallai István

**Versenyorvos:** dr. Vajda Gábor

**Versenyiroda vezető:** Zambó Mária

**Hajóosztályok:** Y-I, Y-II, Y-III

**Nevezés:** 2018.06.09 8.00 - 9.30 óráig a YEGY telephelyén.

**Nevezési díj:** 3.000,- Ft / fő

**Kormányos értekezlet:** 2018. 06.09 9.30 órakor

**A verseny célja:** Verseny a kiírt kupák elnyeréséért.

**A verseny résztvevői**: A YEGY és más egyesületek nevező tagjai.

**Rajteljárás, rajthalasztás**: Figyelmeztető jelzés: 2018.06. 09-én 10ó 20 perc. **Rajt 10.30.** második futam ráindítással. Telepített rajt és célvonal a narancssárga lobogót viselő hajó és a piros-fehér színű csíkos zászlóval ellátott bója közötti egyenes. A Versenyvezetőség a hajók épségét veszélyeztető viharos időjárás esetén jogosult a rajt halasztására ill. törlésére.

**Versenyprogram:** A rendezőség 2 futamot tervez. Időjárástól függően 1 futam után is hirdet eredményt.

**A versenypálya:** A Balaton Keszthely – Zalatorok – Balatonberény – Vonyarcvashegy által határolt vízfelületén, sárga bólyákkal kialakított pálya.

**Óvás:** A célhajó kikötését követő 1 órán belül írásban kell beadni. Vsz.61. Óvási díj nincs.

**Értékelés:** Az MVSZ előírásai, az érvényes yardstick lista és pontszámítási rendszer szerint.

**Díjazás:** Megfelelő létszámú nevezés esetén a Y-I, Y-II, Y-III osztályonként az első 3 helyezett serlegdíjazásban részesül.

**Díjkiosztó:**  Tervezett időpontja a YEGY telepén 2018. 06.09. 15.30- kor. Ezt követően mindenkit meghívunk a klubhelyiségben megrendezésre kerülő fogadásra.

**Versenyszabályok**: A „Vitorlázás Versenyszabályai a 2017-2020. évekre”, az MVSZ érvényes Általános Versenyutasítása, és érvényes Versenyrendelkezései, valamint a jelen kiírásban foglaltak együttesen érvényesek.

**Egyéb rendelkezések:** Minden hajónak rendelkeznie kell érvényes felelősség biztosítással. A biztosítás hiánya a nevezés elutasítását vonja maga után.

**Felelősség kizárása:** A verseny rendezősége nem vállal felelősséget sem a hajók, sem a versenyzők versenyre való alkalmassága tekintetében. Úgyszintén nem vállal felelősséget és szavatosságot a versenyen előforduló balesetek és anyagi károk vonatkozásában. A versenyzők a nevezési díj befizetésével kijelentik, hogy a versenykiírás feltételeit elfogadják és azoknak megfelelnek.

ÓVD A BALATON TISZTASÁGÁT! MINDENKI A SAJÁT FELELŐSSÉGÉRE VITORLÁZIK!

JÓ SZELET! RENDEZŐSÉG